Aartappel en bloukaas pakkies | Annelien Pienaar
Blomkool en Brokkoli bredie
BKT Klets-kombuis Week 8
Hi annelien, Is daar enige manier vir ons wat nie in in…
Leonie Kraamwinkel says:
My sussie is op 53 met n ellik kolon ca gediagnoseer. Die… KYK: Brent-ruolie nou duurste in 4 jaar | Netwerk24
Deur Hanlie Stadler 24 September 2018 17:18
Die prys van Brent-ruolie het Maandag in Londen vir die eerste keer in vier jaar tot bo $80 per vat gestyg.
Midde-Oosterse produsente gaan nie hul produksie verhoog weens die sanksies teen Iran wat in November van krag word nie. Foto: Bloomberg
Die prys het ’n hoogtepunt van net onder $80,87 per vat gehaal, ’n styging van 2,7% vir die dag.
Dié styging is slegte nuus vir Suid-Afrikaanse motoriste, wat reeds naels kou oor ’n verwagte styging van meer as R1 per liter in die petrolprys vir Oktober.
Die slegte nuus gaan ook nie in Oktober stop nie. JP Morgan voorspel nou dat die olieprys binne maande $90 gaan haal en Mercuria Energy voorspel dat dit “vroeg in 2019” $100 gaan haal.
Lees ook: Petrolprys: Wie gaan die hardste huil?
Brent-ruolie is die ruolie waarvan Suid-Afrikaanse petrol ook gemaak word.
Die olieprys styg skerp te midde van bespiegeling of die lidlande van die Organisasie vir Petroleumuitvoerlande (Opul) hul produksie gaan verhoog wanneer sanksies op Iran se olie-uitvoer middel November van krag word.
Khalid al-Falih, Saoedi-Arabië se minister van energie, het reeds gesê die wêreld se grootse olieprodusent gaan nie sy produksie verhoog nie, berig Bloomberg.
Volgens CNBC het ’n vergadering tussen Opul-ministers en ministers van Opul se bondgenote in Algiers die naweek geen aankondiging oor produksieteikens opgelewer nie.
Die produsente steur hulle min aan pres. Donald Trump van die VSA se twiets wat eis vir hoër produksie en laer pryse omdat die VSA hul veiligheid verseker.
Meer oor: Olieprys | Olie | Petrolprys | Petrol | Brandstofpryse | Brent-Ruolie
Peperduur petrol ‘is regering se skuld’ – AA